મળતી માહિતી મુજબ પાંચ ઓગસ્ટે અમદાવાદના સોલા ઉમિયાધામ ખાતે યોજાનારા સંમેલનની તૈયારી માટે દિનેશ બાંભણિયા સહિતના કાર્યકરો હાજર હતા ત્યારે ધારાસભ્ય બાબુભાઈ જમનાદાસ પટેલ અને ઉમિયાધામ ટ્રસ્ટના નારણભાઈ પટેલે તમારે અહીંયા કાર્યક્રમ કરવાનો નથી અને તમારા ઝંડા અહીયાથી ઉતારી લો તેવું જણાવ્યું હતું. પાસના અલ્પેશ કથીરિયાએ પટેલ સમાજની યુવતી સાથે લગ્નની ના પાડતા ધર્મેન્દ્ર પટેલ સહિત એસપીજીના કાર્યકરો તેઓને સમજાવવા ઉમિયાધામ ગયા હતા. દરમિયાનમાં મોડી સાંજે એસજી હાઇવે પર વૈષ્ણોદેવી સર્કલ નજીકથી કારમાં દિનેશ બાંભણિયા, વરુણ પટેલ સહિતના પાસના અગ્રણીઓ પસાર થઇ રહ્યા હતા ત્યારે એકાએક પાંચેક જેટલી કાર દ્વારા આગળનો રસ્તો રોકી દેવાયો હતો. તેમાંથી કલોલના ધર્મેન્દ્ર પટેલ,વિપુલ પટેલ સહિત 20 જેટલા લોકો લાકડી અને દંડા સાથે દોડી આવ્યા હતા અને ગાડીની તોડફોડ શરૂ કરી હતી. તેમને પાસના કાર્યકરો દ્વારા રોકવાનો પ્રયાસ કરવામાં આવતાં તેમણે દિનેશ બાંભણિયાના માથા પર લાકડી ફટકારી દીધી હતી જેના કારણે તેમને લોહી નીકળ્યું હતું અને શરીર પર લાઠીઓ ફટકારાઇ હતી.